XVI быуаттан, Сәфәүиҙәр дәүләте барлыҡҡа килгәндән алып, әзербайжан келәмен һуғыу сәнғәте элек күрелмәгән камиллыҡҡа өлгәшә һәм сәнәғәт тармағына әйләнә. Ул дәүерҙең миниатюралар төшөргән рәссамдары, каллиграфтары әзербайжан орнамент сәнғәте мәктәбен барлыҡҡа килтереүҙә мөһим роль уйнай. Был мәктәп Көнсығыш сәнғәтенә ғәйәт ҙур йоғонто яһай һәм тәбриз мәктәбенең берҙәм стилен хасил итә.